Diari Oficial de la Generalitat Valenciana


Sumari del DOGV 2023, del 13-05-1993 (1993/827946)

RESOLUCIÓ de 26 d'abril de 1993, del President del Consell d'Administració de l'Entitat Pública de Sanejament d'Aigües Residuals de la Comunitat Valenciana, sobre delegació d'atribucions relatives a la resolució de sol.licituds de finançament en el gerent de l'entitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2023

Data del DOGV
:   13-05-1993

Secció del DOGV
:   ALTRES DISPOSICIONS

Número del document
:   1993/827946


Data del document
:   26-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 26 d'abril de 1993, del President del Consell d'Administració de l'Entitat Pública de Sanejament d'Aigües Residuals de la Comunitat Valenciana, sobre delegació d'atribucions relatives a la resolució de sol.licituds de finançament en el gerent de l'entitat.  
Fent ús de les facultats que em confereix l'article quart, apartat 3, del Decret 9/1993, de 25 de gener, del Govern Valencià, pel qual s'aprova el Reglament sobre Finançament de l'Explotació de les Instal·lacions de Sanejament i Depuració, i de conformitat amb el que disposen els articles 2.2 i 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, considerant convenient delegar determinades atribucions en el Gerent de l'Entitat de Sanejament d'Aigües Residuals de la Comunitat Valenciana, resolc:  
Primer  
Delegar en el Gerent de l'Entitat Pública de Sanejament, d'Aigües Residuals de la Comunitat Valenciana la competència i les atribucions per a dictar les resolucions relatives a les sol·licituds de finançament ordinari, a què fa referència l'article quart, apartat 3) del Decret 9/1993, de 25 de gener, del Govern Valencià (DOGV núm. 1995, de 2 de febrer de 1993), i també per resoldre tots els assumptes que estiguen relacionats amb la matèria objecte de delegació, tals com pagaments a compte, revisió de la forma de pagament, actualització de les quanties del finançament aprovat i modificació del finançament com a conseqüència d'alteracions importants en l'estructura del cost del servei.  
Segon La delegació d'aquestes atribucions no serà obstacle perquè el President del Consell d'Administració puga advocar el coneixement o la resolució d'aquells assumptes que considere convenient, i pot així mateix revocar-la en qualsevol moment, de conformitat amb els articles 13 i 14 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
Les resolucions que es dicten en virtut de la delegació conferida per aquesta resolució exhauriran la via administrativa de conformitat amb el que estableix l'article 109 c) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
Sempre que es faça ús de la delegació de funcions continguda en aquesta ordre s'haurà de fer constar aquest punt en la resolució adoptada segons estableix l'article 13.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquè  
Aquesta resolució entrarà en vigor l?endemà de la seua publicació al Diari Oficial de la Generalitat Valenciana.  
València, 26 d'abril de 1993.- El President del Consell d'Administració: Eugenio L. Burriel de Orueta.